
РЕПУБЛИКА СРБИЈА – ГРАД БЕОГРАД
ГРАДСКА ОПШТИНА СТАРИ ГРАД – УПРАВА ГРАДСКЕ ОПШТИНЕ
Начелница  управе
I 04 Број: 111-9/2026 – 21.9.2026. године
Београд, Македонска 42
Опста 2

На основу члана 83. Закона о запосленима у аутономним покрајинама и јединицама локалне самоуправе („Службени гласник РС“, број 21/2016, 113/2017, 95/2018, 113/2017 – др. закон, 95/2018 – др. закон, 86/2019 – др. закон, 157/2020 – др. закон, 114/2021, 123/2021 – др. закон, 92/2023 и 19/2025 – др. закон), члана 4. и 6. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“, број 107/2023), а у складу са чланом 42. б  и 57. Правилника о организацији и систематизацији радних места у Управи градске општине Стари град (I-03 Број 020-75/2025, 020-655/2025, 020-978/2025, 020-48/2026, 020-73/2026, 020-237/2026, 020-337/2026 и 020-594/2026) начелница Управе градске општине Стари град, оглашава 
ИНТЕРНИ КОНКУРС ЗА ПОПУЊАВАЊЕ ИЗВРШИЛАЧКИХ РАДНИХ  МЕСТА СЛУЖБЕНИКА У УПРАВИ ГРАДСКЕ ОПШТИНЕ СТАРИ ГРАД У БЕОГРАДУ
I РАДНО МЕСТО: Послови рачуноводства,

1. ОДЕЉЕЊЕ ЗА БУЏЕТ И ФИНАНСИЈЕ 
2. Радно место које се попуњава: Послови рачуноводства, у звању  самостални саветник, у Одсеку за финансије у Одељењу за буџет и финансије,  један извршилац.
3. Опис послова радног места: Прати и усклађује књиговодствене евиденције директних корисника буџета са главном књигом; врши усклађивање података о оствареним приходима и примањима са евиденцијама и извештајима Управе за трезор; учествује у припреми периодичних рачуна директних корисника буџета и консолидованог завршног рачуна буџета; израђује месечне табеларне приказе о неизмиреним обавезама буџета за потребе Секретаријата за финансије, израђује извештаје и прегледе за потребе Савезног завода за статистику – Комплексни годишњи извештај о корисницима буџетских средстава; књижи набављена основна средства и усклађује податке о основним средствима евидентираним у помоћној евиденцији основних средстава и главној књизи трезора; обавља послове предвиђене кроз САП – ФА и АА – модул; води евиденције о примљеним и издатим меницама и банкарским гаранцијама, обавља и друге послове по налогу шефа Одсека, руководиоца Одељења и начелника Управе.

4. Услови за рад на радном месту: стечено високо образовање из области економске науке у оквиру образовно-научног поља друштвено-хуманистичких наука на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету и најмање пет година радног искуства у струци, положен државни стручни испит и потребне компетенције за обављање послова радног места.“   

5. Место рада: Градска општина Стари град, улица Македонска 42.
6. Компетенције које се проверавају у изборном поступку: У изборном поступку се проверавају посебне функционалне компетенције и мотивација за рад на радном месту.
На интерном конкурсу за извршилачка радна места која нису руководећа, не проверавају се опште функционалне компетенције и понашајне компетенције. У свакој фази изборног поступка врши се вредновање кандидата.
7. Поступак и начин провере компетенција: Конкурсна комисија је одлучила да се у изборном поступку за радно место за чије попуњавање је именована, компетенције вреднују по следећем редоследу: 
7.1. Посебна функционална компетенција за област рада – финансијско материјални послови  -међународни рачуноводствени стандарди  у јавном сектору провераваће се писмено путем симулације.
7.2. Посебна  функционална компетенција за одређено радно место- планска документа, прописи и акта из надлежности и организације органа  (Закон о локалној самоуправи) – провераваће се писмено путем симулације.
7.3. Посебна функционална компетенција за одређено радно место – прописи из делокруга радног места (Закон о буџетском систему )-провераваће се писмено путем симулације.  
Процена мотивације за рад на радном месту и прихватање вредности јединице локалне самоуправе провераваће се путем разговора са Комисијом (усмено). 
II РАДНО МЕСТО: Послови подршке при регистрацији стамбених заједница,

1. ОДЕЉЕЊЕ ЗА ИМОВИНСКО-ПРАВНЕ И СТАМБЕНЕ ПОСЛОВЕ
2. Радно место које се попуњава: Послови подршке при регистрацији стамбених заједница, у звању саветник, у Одсеку за стамбене послове, један извршилац.
3. Опис послова радног места: израђује предлоге акта о упису, односно одбацивању пријаве за упис стамбене заједнице и управника/професионалног управника у Регистар стамбених заједница; израђује предлоге аката о промени, односно одбацивању пријаве за промену података о управнику/професионалном управнику у Регистру стамбених заједница; предлоге аката о упису, односно одбацивању пријаве за упис стамбене заједнице и професионалног управника у Регистар стамбених заједница; предлоге аката о промени података, односно одбацивању пријаве за промену података о стамбеној заједници у Регистру стамбених заједница; учествује у обављању послова за потребе Комисије за релазизацију мера енергетске санације- у оквиру програма енергетске санације породичних кућа и станова ( израђује предлоге одлука, ради извештаје и прати реализацију извршења одлука ),  обавља и друге послове по налогу шефа Одсека, руководиоца Одељења и начелника Управе
4. Услови за рад на радном месту: стечено високо образовање из научне и стручне области економске или правне науке у оквиру образовно-научног поља друштвено-хуманистичких наука на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци положен државни стручни испит и потребне компетенције за обављање послова радног места.

5. Место рада: Градска општина Стари град, улица Македонска 42.
6. Компетенције које се проверавају у изборном поступку: У изборном поступку се проверавају посебне функционалне компетенције и мотивација за рад на радном месту.
На интерном конкурсу за извршилачка радна места која нису руководећа, не проверавају се опште функционалне компетенције и понашајне компетенције. У свакој фази изборног поступка врши се вредновање кандидата.
7. Поступак и начин провере компетенција: Конкурсна комисија је одлучила да се у изборном поступку за радно место за чије попуњавање је именована, компетенције вреднују по следећем редоследу: 
7.1. Посебна функционална компетенција за област рада– управно-правни послови ,општи управни поступак -провераваће се писмено  путем симулације.
7.2. Посебна  функционална компетенција за одређено радно место – планска документа, прописи и акти из надлежности и организације органа (- планска документа, прописи и акта из надлежности и организације органа  (Закон о локалној самоуправи) – провераваће се писмено путем симулације. 
[bookmark: _GoBack]7.3. Посебна функционална компетенција за одређено радно место –релевантни прописи из делокруга радног места (Посебна функционална компетенција за одређено радно место – прописи из делокруга радног места (Закон о јавној својини РС)-провераваће се у писмено путем симулације.  
Процена мотивације за рад на радном месту и прихватање вредности јединице локалне самоуправе провераваће се путем разговора са Комисијом (усмено). 
8. Право учешћа на интерном конкурсу: 
На интерном конкурсу могу да учествују службеници запослени на неодређено време у свим органима, службама и организацијама из члана 1. ст. 1. и 2. Закона о запосленима у аутономним покрајинама и јединицама локалне самоуправе  код послодавца који оглашава интерни конкурс.
Право учешћа на интерном конкурсу имају службеници у истом звању или службеници који испуњавају услове за напредовање у звање у које је разврстано радно место које се попуњава. 
9. Пријава на интерни конкурс врши се на прописаном обрасцу пријаве.
Образац пријаве на овај конкурс доступан је на интернет презентацији Градске општине Стари град или га лица у штампаном облику могу преузети у канцеларији број 95, пети спрат зграде Градске општине Стари град, Македонска број 42. 
Приликом предаје пријаве на интерни конкурс, пријава добија шифру под којом подносилац пријаве учествује у даљем изборном поступку. 
Подносилац пријаве ће бити обавештен о додељеној шифри у року од три дана од пријема пријаве путем  имејл адреса. 
10. Рок за подношење пријаве: Рок за подношење пријаве на интерни конкурс је 8 (осам) дана и почиње да тече од.23.9.2026. године и истиче.30.9.2026. године.
11. Адреса на коју се подноси пријава за интерни конкурс: Градска општина Стари град, у Београду, улица Македонска број 42, са назнаком: „за интерни конкурс – ( уписати назив радног места) – не отварати”. 
12. Докази који се прилажу уз пријаву на конкурс: Доставља се само попуњен образац пријаве.
13. Докази који се достављају током изборног поступка:
1) Оверена фотокопија дипломе којом се потврђује стручна спрема; 2) Оригинал или оверена фотокопија доказа о положеном стручном испиту за рад у државним органима; 3) Оригинал или оверена фотокопија доказа о радном искуству у струци (потврде, решења и други акти којима се доказује на којим пословима, са којом стручном спремом и у којем периоду је стечено радно искуство); 4) Оригинал или оверена фотокопија решења о распоређивању или решења да је службеник нераспоређен.
Сви докази се прилажу у оригиналу или у фотокопији која је оверена код јавног бележника (у изузетним случајевима, у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао). Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама. Фотокопије докумената које нису оверене од стране надлежног органа неће се разматрати. 
Напомена: Орган, по службеној дужности, на основу члана 103. Закона о општем управном поступку („Службени гласник РС”, бр. 18/16,  95/18 – аутентично тумачење и 2/23-Одлука УС), за кандидате прибавља: доказ о положеном државном стручном испиту за рад у државним органима. Потребно је да учесник конкурса у обрасцу пријаве, у делу Изјава*, заокружи на који начин жели да се овај податак прибави из службене евиденције. 
14. Место, дан и време када ће се спровести изборни поступак:  Изборни поступак ће се спроводити почев од 5.10.9.2026. године, у Одељењу за општу управу, улица Македонска број 42, о чему ће кандидати бити обавештени путем имејл адреса. 
15. Лице које је задужено за давање обавештења о интерном конкурсу: Ана Ковачевић, телефон: 33 00 651 радним данима од 10:00 до 12:00 часова. Линк ка обрасцу пријаве за радна места: http://www.starigrad.org.rs/.

*Неблаговремене, недопуштене, неразумљиве или непотпуне пријаве биће одбачене. Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола. 
Овај оглас објављен је на огласној табли Управе градске општине Стари град на веб презентацији http://www.starigrad.org.rs/.                             


НАЧЕЛНИЦА УПРАВЕ
 Наташа Гавриловић

